Document ID: 32003R0582

Ir-Regolament tal-Kummissjoni (KEE) Nru 582/2003
tal-31 ta’ Marzu 2003
li jemenda r-Regolament (KE) Nru 2335/1999 li jippreskrivi l-istandards tal-marketing għall-ħawħ u n-nuċiprisk
IL-KUMMISSJONI TALL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazzjoni komuni tas-suq fil-frott u l-ħxejjex [1], kif l-aħħar emendat bir-Regolament tal-Kummissjoni (KE) Nru 47/2003 [2], u b’mod partikolari l-Artikolu 2(2) miġjub fih,
Billi:
(1) Ir-Regolament tal-Kummissjoni (KE) Nru 2335/1999 [3], kif emendat bir-Regolament (KE) Nru 46/2003 [4], jippreskrivi l-ħtiġiet minimi ta’ kwalità għall-ħawħ u n-nuċiprisk.
(2) Il-ħawħ u n-nuċiprisk għandhom ikunu suffiċjentement żviluppati u suffiċjentement imsajjra li jipprevjenu li prodotti ta’ kwalità mhux sodisfaċeni jitqegħdu fis-suq.
(3) Ir-Regolament (KE) Nru 2335/1999 għandu għalhekk jiġi emendat.
(4) Minħabba d-data tat-tqegħid fis-suq tal-ħawħ u n-nuċiprisk tal-Komunità, dan ir-Regolament għandu jidħol fis-seħħ kemm jista’ jkun malajr.
(5) Il-miżuri provvduti f’dan ir-Regolament huma b’mod konformi ma’ l-opinjoni tal-Kumitat tat-Tmexxija tal-Frott u l-Ħaxix ta’ l-Ikel,
ADOTTAT DAN IR-REGOLAMENT:
Artikolu 1
L-Anness li jinab mar-Regolament (KE) Nru 2335/1999 huwa b’dan emendat skond l-Anness li jinsab ma’ dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum mill-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament jorbot fl-intier tiegħu u japplika direttament lill-Istati Membri kollha.
Magħmul fi Brussel, fil-31 ta’ Marzu 2003.

Labels: 3
17